કઠલાલ પોલીસ મથકના પોસઈ એમ.આર.બારોટ પોતાના સ્ટાફ સાથે પેટ્રોલીંગમાં નીકળ્યા હતા. દરમિયાન બાતમીના આધારે પોલીસના જવાનો લાડવેલ ચેકપોસ્ટ પાસે વાહન ચેકીંગમાં ઉભા હતા. દરમિયાન એક ટાટા ઈન્ડીગો કાર શકમંદ હાલતમાં આવતાં પોલીસે તેને ઉભી રાખી હતી. પોલીસે ગાડીમાં બેઠેલા બે ઈસમોની પૂછપરછ કરતાં તેમણે પોતાનું નામ સલીમ ઉર્ફે કાલુ ઈલ્યાસભાઈ વોરા (રહે.જહીર રેસીડન્સી, ભાલેજ, તા.ઉમરેઠ) તથા સુરેન્દ્રસિંહ ઉર્ફે શંભુ હરીશચંદ્રસિંહ રાઉલજી (રહે.ભાલેજ, વાંટામાં, તા. ઉમરેઠ, જિ.આણંદ) હોવાનું જણાવ્યુ હતું. પોલીસે ગાડીમાં તપાસ કરતાં ડેકીમાંથી વિદેશી દારૂના ક્વાર્ટર ૧૫૩૬ કિંમત રૂ. ૧,૫૩,૬૦૦નો જથ્થો મળી આવ્યો હતો. આ સંદર્ભે પોસઈ એમ.આર.બારોટે બંન્ને ઈસમોની અટકાયત કરી હતી. પોલીસે વિદેશી દારૂ તથા ગાડી સહિત કુલ રૂ. ૨,૫૩,૬૦૦નો મુદ્દામાલ હસ્તગત કર્યો હતો.